বায়তুল মোকাররম থেকে প্রচার শুরু করবেন ইশরাক, উত্তরা থেকে তাবিথ
প্রতীক পেয়ে গেছেন এরইমধ্যে। কিছুক্ষণ পরই আনুষ্ঠানিকভাবে নির্বাচনী প্রচার শুরু করছেন ঢাকার দুই সিটি কর্পোরেশন নির্বাচনে বিএনপির দুই প্রার্থী। শুক্রবার জুমার নামাজের পর তারা মাঠে নামছেন প্রতীক নিয়ে। 







ঢাকা দক্ষিণে মেয়র পদে বিএনপির প্রার্থী ইশরাক হোসেন বায়তুল মোকাররমে জুমার নামাজ পড়ে সেখান থেকেই শুরু করবেন প্রচার। সামাজিক যোগাযোগ মাধ্যম ফেসবুকে এই তথ্য দিয়েছেন ইশরাক নিজেই। অন্যদিকে উত্তর সিটিতে বিএনপির প্রার্থী তাবিথ আউয়াল উত্তরা থেকেই শুরু করবেন প্রচারের কাজ।  




তাবিথ আউয়াল দ্বিতীয়বারের মতো সিটি নির্বাচনে অংশ নিচ্ছেন। অন্যদিকে ভোটের লড়াইয়ে প্রথমবার নামছেন ইশরাক হোসেন।  
তাবিথ আউয়ালের ব্যক্তিগত কর্মকর্তা মো. হাসান জানান, জুমার পর উত্তরার ৭ নং সেক্টরে আনুষ্ঠানিক প্রচার শুরু করবেন তাবিথ আউয়াল। 
সকালে বিএনপির এই প্রার্থী রিটানিং কর্মকর্তার কাছ থেকে প্রতীক বুঝে নেন। তারা চাহিদা মাফিক ধানের শীষ প্রতীক নিয়ে মাঠে নামছেন। ঢাকা দক্ষিণে ইশরাকের প্রতিদ্বন্দ্বি আওয়ামী লীগের ব্যারিস্টার তাপস। আর উত্তরে তাবিথের প্রতিদ্বন্দ্বি আতিকুল ইসলাম।
৩০ জানুয়ারি এই দুই সিটিতে ভোট হবে।

প্রতীক পেয়ে গেছেন এরইমধ্যে। কিছুক্ষণ পরই আনুষ্ঠানিকভাবে নির্বাচনী প্রচার শুরু করছেন ঢাকার দুই সিটি কর্পোরেশন নির্বাচনে বিএনপির দুই প্রার্থী। শুক্রবার জুমার নামাজের পর তারা মাঠে নামছেন প্রতীক নিয়ে।